《孤烛叹（一作闺怨）》
唐代·徐彦伯

切切夜闺冷，微微孤烛然。玉盘红泪滴，金烬彩光圆。

暖手缝轻素，嚬蛾续断弦。相思咽不语，回向锦屏眠。

作者简介：徐彦伯（？—714），名洪，以字行，兖州瑕丘人。七岁能为文，对策高第。调永寿尉，蒲州司兵参军。时司户韦暠善判，司士李亘工书，而彦伯属辞，称河东三绝。屡迁给事中，预修《三教珠英》。由宗正卿出为齐州刺史，移蒲州，擢修文馆学士、工部侍郎，历太子宾客卒。